Tečio nacionalinis parkas
Tečio nacionalinis parkas (alb. Parku Kombëtar i Thethit) – nacionalinis parkas Malesia e Madės apygardoje, Škoderio apskrityje, šiaurės Albanijoje. Įkurtas 1966 m. Apsuptas Prokletijės kalnų. Parko plotas – 2630 ha. Jame yra įsikūrusi nedidelė gyvenvietė tuo pačiu pavadinimu. Svarbesni traukos objektai: Gruno krioklys, bokštas bei kelios bažnyčios. Nepaisant mažo ploto, parkas pasižymi labai didele augalų įvairove, priskaičiuojama nuo 1500 iki 1650 augalų rūšių, tarp kurių 70 yra nykstančios rūšys.